**Էբբի Լի Քերշոու** (անգլ.՝ Abbey Lee Kershaw, հունիսի 12, 1987(1987-06-12), Մելբուռն, Ավստրալիա), նաև հայտնի է, որպես **Էբբի Լի**, ավստրալիացի մոդել և դերասանուհի։ Մի քանի հաջող տարիներից հետո, այդ թվում 2011 թվականի նորաձևության սեզոնը, V ամսագիրը կոչեց Քերշոուին սուպերմոդել։

Կենսագրություն
--------------

Ըստ Քերշոույի հիշողությունների՝ երեխա ժամանակ ինքը «մշտապես պառկած է եղել հիվանդանոցում»։ Երբ նա չորս տարեկան էր, նա մենինգիտ էր ունեցել, և ստիպված էր կատարել երկու գոտկային պունկցիա։ Նա նաև ունեցել է ծնկի ուռուցք և մի քանի կոտրվածքներ, ծառերի վրա անընդհատ մագլցման պատճառով։ Նա «մեծացել է 42 ազգության մեջ», դա բացատրելով տված հարցազրույցում նրանով, որ իրենց դպրոցում, որտեղ կար 150 երեխա, եղել է շատ բազմամշակութային։ Ավելի ուշ Աբբի Լին արժանացել է հեղինակավոր ավստրալիական *Girlfriend Model Search 2004* մրցույթին։ Դպրոցն ավարտելուց հետո, 2005 թվականին նա տեղափոխվել է Մելբուրնից Սիդնեյ, որտեղ էլ սկսել է մոդելի կարիերան։ Քերշոուն ապրում էր 100 մետր հեռավորության վրա լողափից, և հենց այնտեղ է նրան նկատել Քեթի Ուորդը, որը բացել է նախկինում նման մոդելներին, ինչպիսիք են Միրանդա Քերը և Սամանթա Հերիսը։ Էբբի Լին պայմանագիր է կնքել *Chic Management-ի* հետ մեկ շաբաթվա ընթացքում։

Կարիերա
-------

### 2007—2009

2007 թվականին Քերշոուն NEXT մոդելավորման գործակալության հետ կնքեց պայմանագիր և մարտ ամսին տեղափոխվեց Նյու Յորք։ Դեկտեմբերի 11-ին *Models.com* պորտալը անվանեց նրան «Next Superstar»:

Քերշոուն դեբյուտել է պոդեումում 2008 թվականին նորաձևության շաբաթում, Նյու Յորքում, հաջողեցնելով անցնել 29 շոու։ Իր առաջին նորաձևության շաբաթ Միլանում անցել է բացառիկ ցուցադրությունների Gucci-ի համար։ Նույն տարվա սեպտեմբերին Էբբի Լին սայթաքել է բարձր կրունկների վրա և ընկել Նյու Յորքում Rodarte շոուի ժամանակ։ Մեկ ամիս անց Փարիզում նա ուշագնաց է եղել Alexander McQueen-ի ցուցադրությանը, շատ կոշտ կաշի կորսետի պատճառով։ Սակայն այդ երկու միջադեպերը չեն ազդել նրա ապագա պայմանագրերի վրա։ 2008 թվականի նոյեմբերի 15-ին Միլանում նա առաջին անգամ դուրս է եկել միջազգային մակարդակ, հայտնվելով Victoria's Secret Fashion Show հեռուստատեսության մեջ, որտեղ նա մասնակցել է *Pink Planet* սեգմենտին։

2008 թվականից սկսած, Քերշոուն փայլում էր Gucci-ից *Flora* օծանելիքի գովազդային կամպանիայում։

2009 թվականին մոդելը ստիպված է եղել բաց թողնել աշնանային ցուցադրությունները վնասվածքի պատճառով։ Էբբի Լին մասնակցել է բացահայտ նկարահանումներին Purple Fashion ֆրանսիական ժուռնալի համար, հրատարակված աշուն/ձմեռ 2009 սեզոնում։ Ծնկի պատճառով աշնանային սեզոն 2009-ի բաց թողումից հետո, Քերշոուն նորից հայտնվել է նորաձևության շաբաթում, Միլանում, բացելով Dolce & Gabbana ցուցադրությունը։ 2009 թվականի դեկտեմբերի 1-ին նա երկրերդ անգամ մասնակցել է *Victoria’s Secret Fashion Show-ում,* բայց այս անգամ նա ունեցել է 3 ելույթ՝ «Star Trooper», «Pink Planet» և «Enchanted Forest» սեգմենտներում։

### 2010-ից մինչ օրս

2010 թվականին Քերշոուն մեծ ուշադրություն էր դարձնում, մասնակցելով տարբեր կամպանիաներում, նկարահանումներում եւ շոուներում։ 2010 թվականի մարտին հայտնի է դարձել, որ նա դառնալու է Chanel կամապիայի դեմքը *աշուն/ձմեռ 2010/2011* սեզոնում։ Այդ լուրերը հայտնվել են նրանից հետո, երբ 2010 թվականի աշնանը նա փակում էր *Chanel* բարձր նորաձևության շոուն և բացում Chanel-ի *աշուն/ձմեռ 2010/2011* սեզոնի ցուցադրումը։ Նոյեմբերում նա չորրորդ անգամ դարձել է ավստրալիական*Vogue-ի* շապիկի վրա մոդել (շապիկի վրա նրա նախորդ հայտնվումները կայացել են 2010 թվականի մարտին, 2009 թվականի մարտին և 2008 թվականի մարտին)։

2011 թվականի գարնանը Էբբի Լին ինքնանկար է արել Rag & Bone կամպանիայի նոր Do-It-Yourselfճի համար, մոդելներ Ալեքսանդրա Պիվովարովայի, Էդիթ Վիլկեվիչուտի և Լիլի Օլդրիջի հետ։ Նա վաստակել է 100 000 դոլար, լինելով բացառիկ Chanel մոդել։

2012 թվականի հունվարին Էբբի Լին բաժանել է 5-րդ տեղը ամերիկացի մոդել Արիզոնա Մյուզի հետ՝ «*50 լավագույն մոդելները, ըստ models.com-ի»* ցուցակում և 21-րդ տեղը՝ նույն կայքի *«Top Money Girls»* ցուցակում։

Քերշոուն հայտնվել է 2011 թվականի *Numero-ի* մայիսյան շապիկի վրա, որը հանել է Թոմ Մունրոն։

### Ֆիլմագրություն

| Թվական | Հայերեն անվանում | Բնօրինակ անվանում | դեր |
| --- | --- | --- | --- |
| 2011 |  | *Submission* | Ջուջուցուի մարտիկ / Jiu Jitsu Fighter |
| 2015 | Ռուբեն Գաթրի | *Ruben Guthrie* | Զոյա Հոբեք / Zoya Houbec |
| 2015 |  | *Caprice* | Հոլլի / Holly |
| 2015 |  | *Snowbird* | Թեո / Theo |
| 2015 | Խելագար Մաքս․ զայրույթի ճանապարհը | *Mad Max: Fury Road* | Անդրուրաշարժիկ / The Dag |
| 2016 | Եգիպտոսի աստվածները | *Gods of Egypt* | Անաթ / Anat |
| 2016 | Նեոնային դև | *The Neon Demon* | Սարա / Sarah |
| 2016 | Ամանորյա կորպորատիվ | *Office Christmas Party* | Սավաննա / Savannah |
| 2017 | Մութ աշտարակ | *The Dark Tower* | Տիրանա / Tirana |
| 2017 | Բարի գալուստ անծանոթ | *Welcome the Stranger* | Էլիս / Alice |
| 2017 |  | *1%* |  |
| 2018 | Մենք՝ Սիզիֆ ենք | *To the Night* | Քեթի / Caty |
| 2018 | Էլիզաբեթ Հարվեսթ | *Elizabeth Harvest* | Էլիզաբեթ / Elizabeth |

Անձնական կյանք
--------------

Ներկայումս բնակվում է Նյու Յորքում։ Նրա ընկերների թվում են այնպիսի մոդելներ, ինչպիսիք են Ֆրեյա Բեհա Էրիքսենը, Դեյզի Լոուն և Քեթրին Մաքնիլը։ Նա ունի ընտանի կենդանի՝ մողես, Էննի Հոլ անունով։ Նա ունի մի քանի դաջվածքներ, այդ թվում՝ ափի մեջ փոքրիկ պացիֆիկ, միջին մատի վրա՝ բու, և Երկվորյակների նշանը կոճի վրա և «truth» բառը, թաքնված ներքին շուրթի ստորին։ Նա վերջերս ավելացրել է երկու նոր դաջվածքներ փորի վրա, արված սպիտակ թանաքով։ Քերշոուն, նաև իրեն դրսևորել է, որպես նկարիչ՝ յուղաներկով նկարելով աբստրակտ նկարներ։

Իր սեռական կողմնորոշման մասին նա ասում է, որ «միշտ էլ ճոճվում էր երկու կողմերում», բայց համարում է իրեն ոչ թե բիսեքսուալ, այլ «պարզապես փորձարկող»։

Ծանոթագրություններ
------------------

1. ↑  «Four Other Faces» (անգլերեն). New York Magazine. Արխիվացված է օրիգինալից 2012 թ․ սեպտեմբերի 2-ին.
2. ↑  «A IS FOR ABBEY: NEW SUPERMODEL» (անգլերեն). V. Արխիվացված է օրիգինալից 2012 թ․ սեպտեմբերի 2-ին.
3. 1 2  «…and here she is!» (անգլերեն). models.com. Արխիվացված է օրիգինալից 2012 թ․ սեպտեմբերի 2-ին.
4. 1 2 3  «This Week's Model: Abbey Lee Kershaw» (անգլերեն). W. Արխիվացված է օրիգինալից 2012 թ․ սեպտեմբերի 2-ին.
5. ↑  «Kathy Ward nurtures Miranda Kerr, Harris and McNeil» (անգլերեն). Goldcoast. Արխիվացված է օրիգինալից 2012 թ․ սեպտեմբերի 2-ին.
6. 1 2  «New York Fashion Magazine» (անգլերեն). Արխիվացված է օրիգինալից 2011 թ․ նոյեմբերի 2-ին. Վերցված է 2017 թ․ նոյեմբերի 25-ին.
7. ↑  «Next Superstar Alert» (անգլերեն). Models.com. Արխիվացված է օրիգինալից 2012 թ․ սեպտեմբերի 2-ին.
8. ↑  «Gucci Books Abbey Lee Exclusive» (անգլերեն). New York Magazine. Արխիվացված է օրիգինալից 2012 թ․ սեպտեմբերի 2-ին.
9. 1 2  «blasblog: abby lee's stumble and fall» (անգլերեն). Style.com.
10. 1 2  «Abbey Lee Kershaw faints on catwalk at Alexander McQueen» (անգլերեն). catwalkqueen.tv. Արխիվացված է օրիգինալից 2012 թ․ սեպտեմբերի 2-ին.
11. ↑  «Victoria's Secret Fashion Show 2008 Gallery» (անգլերեն). Արխիվացված է օրիգինալից 2012 թ․ սեպտեմբերի 2-ին.
12. ↑  «Courteney Cox and Faith Hill Get Fragrance Deals; Tom Ford Makes Soap on a Rope» (անգլերեն). New York Magazine. Արխիվացված է օրիգինալից 2012 թ․ սեպտեմբերի 2-ին.
13. ↑  «Purple Best of Season- F/W 09» (անգլերեն). Արխիվացված է օրիգինալից 2012 թ․ սեպտեմբերի 2-ին.
14. ↑  «Victoria's Secret Fashion Show 2009 Gallery» (անգլերեն). Արխիվացված է օրիգինալից 2012 թ․ սեպտեմբերի 2-ին.
15. ↑  «Pirelli Calendar 2011 by Karl Lagerfeld» (անգլերեն). Արխիվացված է օրիգինալից 2012 թ․ սեպտեմբերի 1-ին.
16. ↑  «Aussie Abbey's the face of 2010» (անգլերեն). The Sydney Morning Herald. Արխիվացված է օրիգինալից 2012 թ․ սեպտեմբերի 2-ին.
17. ↑  «Abbey Lee Kershaw Covers Australian Vogue for the Fourth Time» (անգլերեն). New York Magazine. Արխիվացված է օրիգինալից 2012 թ․ սեպտեմբերի 2-ին.
18. ↑  «Check Out Rag & Bone's DIY Ad Campaign Featuring Abbey Lee Kershaw, Edita Vilkeviciute, Sasha Pivovarova, and Lily Aldridge» (անգլերեն). Արխիվացված է օրիգինալից 2012 թ․ սեպտեմբերի 2-ին.
19. ↑  «From McDonald's to Chanel, Abbey cashes in at the Paris end» (անգլերեն). The Sydney Morning Herarld. Արխիվացված է օրիգինալից 2012 թ․ սեպտեմբերի 2-ին.
20. ↑  «Top 50 models women» (անգլերեն). Արխիվացված է օրիգինալից 2012 թ․ սեպտեմբերի 2-ին.
21. ↑  «The Money Girls» (անգլերեն). Արխիվացված է օրիգինալից 2012 թ․ սեպտեմբերի 2-ին.
22. 1 2  «5 Things You Didn't Know About Abbey Lee Kershaw» (անգլերեն). Pedestrian.tv. Արխիվացված է օրիգինալից 2012 թ․ սեպտեմբերի 2-ին.
23. ↑  «Model Abbey Lee Kershaw Is Also An Artist» (անգլերեն). Pedestrian.tv. Արխիվացված է օրիգինալից 2012 թ․ սեպտեմբերի 2-ին.

Արտաքին հղումներ
----------------

* Abbey Lee Fashion Model Directory-ում
* Abbey Lee style.com-ում
* Abbey Lee Kershaw (Էբբի Լիի մասին առավել թվով համայնքը VK սոցիալական ցանցում է)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էբբի Լի Քերշոու» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AlloCiné · ČSFD · Internet Movie Database · MusicBrainz |
|  |
| 

|  Չափորոշչային վերահսկողություն |
| --- |
|  |
| BNE: XX5705603 · BNF: 17834722b · CONOR: 298269795 · GND: 1165667185 · ISNI: 0000000452873057 · LCCN: no2015119532 · NUKAT: n2022181614 · VIAF: 317285302 · WorldCat VIAF: 317285302 |

 |

 |